10.8.2022 г.
BG
Официален вестник на Европейския съюз
L 208/3
(16)
Изискванията по член 8, параграф 1, буква з) от Регламент (ЕО) № 1967/2006, заменени с член 8, параграф 1 от Регламент (ЕС) 2019/1241 на Европейския парламент и на Съвета (7) и част Б, раздел I от приложение IX към него, не са приложими, тъй като се отнасят за траулери.
(17)
Въз основа на изпълнението на изискванията по член 9, параграф 7 от Регламент (ЕО) № 1967/2006 Италия разреши дерогация от минималния размер на окото, установен в член 9 от същия регламент, предвид високата селективност на съответните риболовни дейности, тяхното незначително въздействие върху морската среда и факта, че не са засегнати от разпоредбите на член 4, параграф 5 от Регламент (ЕО) № 1967/2006.
(18)
Въпреки че член 9 от Регламент (ЕО) No 1967/2006 е заличен с Регламент (ЕС) 2019/1241, по силата на част Б, точка 4 от приложение IX към втория регламент дерогациите от минималните размери на окото могат да продължат да се прилагат въз основа на определени условия, посочени в член 15, параграф 5 от същия регламент.
Тези дерогации следва да са били в сила на 14 август 2019 г., да не водят до влошаване на стандартите за селективност, по-специално от гледна точка на увеличаване на улова на млади екземпляри, и да са насочени към постигането на общите и измеримите цели, определени в членове 3 и 4 от посочения регламент.
Поисканото удължаване отговаря на посочените условия.
(19)
Тъй като съответните риболовни дейности се извършват много близо до брега в плитки води в рамките на ивицата от 3 морски мили, те не възпрепятстват дейностите на други кораби.
(20)
Използването на корабни грибове е регламентирано в плана за управление, така че да се гарантира минимален улов на видовете, посочени в приложение IХ към Регламент (ЕС) 2019/1241.
Освен това, в съответствие с параграф 6 от италианския план за управление, уловът на Аphia minuta е ограничен до риболовен сезон с времетраене от 1 ноември до 31 март всяка година и до максимум 60 дни на кораб през всеки риболовен сезон.
(21)
Корабните грибове се отличават с висока степен на селективност и не се използват за улов на главоноги.
(22)
Планът за управление включва мерки за наблюдение на риболовните дейности, както е предвидено в член 13, параграф 9, трета алинея от Регламент (ЕО) № 1967/2006.
(23)
Съответните риболовни дейности отговарят на изискванията по член 14 от Регламент (ЕО) № 1224/2009 на Съвета (8).
(24)
Поради това исканото удължаване на действието на дерогацията следва да бъде предоставено за срок от 3 години.
(25)
Съгласно плана за наблюдение, предвиден в италианския план за управление, Италия следва да изпрати на Комисията доклад в установения срок.
(26)
Следва да се въведе ограничение на срока на действие на дерогацията, за да могат да бъдат предприети бързи коригиращи мерки за управление, в случай че в доклада до Комисията се съдържат данни за незадоволителен природозащитен статус на експлоатирания запас, като същевременно се предоставя възможност за оптимизиране на научната база с цел подобряване на плана за управление.
(27)
Тъй като срокът на действие на дерогацията, предоставена с Регламент за изпълнение (ЕС) 2018/1634, изтече на 31 март 2021 г., а риболовният сезон започва на 1 ноември всяка година, настоящият регламент следва да се прилага от 1 ноември 2021 г., за да се гарантира правната приемственост.
(7) Регламент (ЕС) 2019/1241 на Европейския парламент и на Съвета от 20 юни 2019 г. за опазване на рибните ресурси и защита на морските екосистеми чрез технически мерки, за изменение на регламенти (ЕО) No 1967/2006 и (ЕО) No 1224/2009 на Съвета и на регламенти (ЕС) No 1380/2013, (ЕС) 2016/1139, (ЕС) 2018/973, (ЕС) 2019/472 и (ЕС) 2019/1022 на Европейския парламент и на Съвета и за отмяна на регламенти (ЕО) No 894/97, (ЕО) No 850/98, (ЕО) No 2549/2000, (ЕО) No 254/2002, (ЕО) No 812/2004 и (ЕО) No 2187/2005 на Съвета (ОВ L 198, 25.7.2019 г., стр. 105).
(8) Регламент (ЕО) No 1224/2009 на Съвета от 20 ноември 2009 г. за създаване на система за контрол на Съюза за гарантиране на спазването на правилата на общата политика в областта на рибарството, за изменение на регламенти (ЕО) No 847/96, (ЕО) No 2371/2002, (ЕО) No 811/2004, (ЕО) No 768/2005, (ЕО) No 2115/2005, (ЕО) No 2166/2005, (ЕО) No 388/2006, (ЕО) No 509/2007, (ЕО) No 676/2007, (ЕО) No 1098/2007, (ЕО) No 1300/2008, (ЕО) No 1342/2008 и за отмяна на регламенти (ЕИО) No 2847/93, (ЕО) No 1627/94 и (ЕО) No 1966/2006 (ОВ L 343, 22.12.2009 г., стр. 1).